**2015 - 2019**

**ΕΡΓΑ ΣΤΗ ΜΗΛΟ ΜΕ ΤΗ ΧΡΗΜΑΤΟΔΟΤΗΣΗ ΑΠΟ ΤΟΝ ΠΡΟΥΠΟΛΟΓΙΣΜΟ ΤΟΥ ΚΡΑΤΟΥΣ ΑΛΛΑ ΚΑΙ ΑΠΟ ΕΥΡΩΠΑΙΚΑ ΤΑΜΕΙΑ**

**ΕΡΓΑ ΜΕ ΤΗ ΧΡΗΜΑΤΟΔΟΤΗΣΗ ΑΠΟ ΤΟΝ ΠΡΟΥΠΟΛΟΓΙΣΜΟ ΤΟΥ ΚΡΑΤΟΥΣ**

**ΦΙΛΟΔΗΜΟΣ Ι**

1. **Αναβάθμιση και επέκταση δικτύων ύδρευσης Δήμου Μήλου** (Το έργο αφορά στην προμήθεια και εγκατάσταση σύγχρονου εξοπλισμού τηλεμετρίας, μέτρησης και τηλεδιαχείρισης της ποσότητας και της ποιότητας του παρεχόμενου ύδατος καθώς και εξοπλισμού ενεργού εντοπισμού διαρροών και μείωσης ) 1.489.946,80 €

**ΦΙΛΟΔΗΜΟΣ ΙΙ**

1. «**Προμήθεια ενός (1) καινούργιου εκσκαφέα - φορτωτή και λοιπού συνοδευτικού εξοπλισμού για τις ανάγκες του Δήμου Μήλου»** 142.662,00 € 1(135.000,00 € ΠΔΕ ΥΠ ΕΣΩΤΕΡΙΚΩΝ +7.662,00 € ίδιοι πόροι Δήμου)
2. **«Παρεμβάσεις που αποσκοπούν στην αναβάθμιση της ασφάλειας των μαθητών κατά την προσέλευση και πρόσβαση στο Νηπιαγωγείο Πλάκας, Δήμου Μήλου»**, συνολικού προϋπολογισμού 74.500,00 € (27.400,00 € ΠΔΕ ΥΠ ΕΣΩΤΕΡΙΚΩΝ +47.100,00 € ίδιοι πόροι Δήμου)
3. **«Προμήθεια και τοποθέτηση εξοπλισμού για την αναβάθμιση παιδικών χαρών του Δήμου Μήλου»** συνολικού προϋπολογισμού 207.445,80 € (205.000,00 € ΠΔΕ ΥΠ ΕΣΩΤΕΡΙΚΩΝ + 2.445,80 €€ ίδιοι πόροι Δήμου)

**Ειδικό Αναπτυξιακό Πρόγραμμα Νοτίου Αιγαίου**

1. **Διάνοιξη Παρακαμπτήριας Οδού προς το Νέο Λιμάνι Πολλωνίων καθώς και προς τη βόρεια πλευρά του οικισμού 2.911.520 €**

**Αθλητικές υποδομές**

1. **Συντήρηση υποδομών Δημοτικού Σταδίου Μήλου,** χρηματοδότηση από το ΠΔΕ, Προϋπολογισμός 141.000,00 €
2. **Εκσυγχρονισμός και επίστρωση με συνθετικό τάπητα περιμετρικού στίβου Δημοτικού Σταδίου Μήλου,** Προϋπολογισμού 855.000, 00 €

**ΕΡΓΑ ΑΠΟ ΕΥΡΩΠΑΙΚΑ ΚΟΝΔΥΛΙΑ- ΕΠΙΧΕΙΡΗΣΙΑΚΑ ΠΡΟΓΡΑΜΜΑΤΑ**

Εδώ περιλαμβάνονται μια σειρά από έργα χρηματοδοτούμενα από Ευρωπαϊκά Ταμεία και ενταγμένα σε επιχειρησιακά προγράμματα όπου φορέας υλοποίησης είναι το κεντρικό κράτος είτε η περιφέρεια .Απαραίτητη είναι η συνέργεια όλων των φορέων ώστε τα έργα να προχωράνε απρόσκοπτα

1. **Τίτλος έργου: ΔΡΑΣΕΙΣ ΓΙΑ ΤΗΝ ΟΛΟΚΛΗΡΩΜΕΝΗ ΔΙΑΧΕΙΡΙΣΗ ΑΣΤΙΚΩΝ ΑΠΟΒΛΗΤΩΝ ΔΗΜΟΥ ΜΗΛΟΥ**

**Δικαιούχος: ΔΗΜΟΣ ΜΗΛΟΥ**

 **Επιχειρησιακό πρόγραμμα:**Υποδομές Μεταφορών, Περιβάλλον και Αειφόρος Ανάπτυξη

**Θεματικοί Στόχοι:**Προστασία Περιβάλλοντος

**Ταμείο:**Ταμείο Συνοχής

Πράξη που αφορά έργα και δράσεις με σκοπό την ολοκληρωμένη διαχείριση των στερεών αποβλήτων του Δήμου Μήλου. Συγκεκριμένα στην πράξη περιλαμβάνονται: • Η κατασκευή του ΧΥΤ Μήλου που αποτελεί απαραίτητη υποδομή για την ασφαλή διάθεση των αποβλήτων (υπολειμμάτων) του Δήμου, καθώς η έλλειψη οργανωμένης υποδομής για την ασφαλή τελική διάθεση των αστικών αποβλήτων δημιουργεί περιβαλλοντικά προβλήματα στο νησί. • Η κατασκευή της οδού πρόσβασης που είναι απαραίτητο έργο υποδομής για την λειτουργία του ΧΥΤ • Η προμήθεια κάδων και λοιπών μέσων συλλογής με σκοπό την δημιουργία ενός δικτύου χωριστής συλλογής βιοαποβλήτων (συμπεριλαμβανομένης της οικιακής κομποστοποίησης) με σκοπό ο Δήμος να ανταποκριθεί στις απαιτήσεις και στόχους της νομοθεσίας για τη διαχείριση των στερεών αποβλήτων με έμφαση στις αρχές της πρόληψης, επαναχρησιμοποίησης και ανακύκλωσης και επιπλέον να μειώσει τα απόβλητα που οδηγούνται για ταφή • Δράσεις ενημέρωσης και ευαισθητοποίησης των πολιτών που θα περιλαμβάνουν την αναλυτική ενημέρωση των κατοίκων/επιχειρήσεων για την έννοια των προδιαλεγμένων οργανικών και την κομποστοποίηση, την άμεση, έγκυρη και τεκμηριωμένη πληροφόρηση των κατοίκων/επιχειρήσεων για τις διαδικασίες διαλογής στην πηγή

|  |  |
| --- | --- |
| Συνολ. Προϋπ/σμός Επένδυσης | 5.333.299 € |
| Προϋπ/σμός Δ.Δ. / Επιχορήγηση | 5.322.540 € |
| Πληρωμές | 0 € |
| Ποσοστό απορρόφησης | 0.00 % |
| Έναρξη | 4/1/2019 |
| Λήξη | 31/12/2020 |

Είναι στο στάδιο της έγκρισης

1. **Τίτλος έργου: Αναβάθμιση και Στατική Ενίσχυση κτιρίων σχολικού συγκροτήματος Γυμνασίου Λυκείου Μήλου**

**Δικαιούχος: ΔΗΜΟΣ ΜΗΛΟΥ**

**Επιχειρησιακό πρόγραμμα:**Νότιο Αιγαίο

**Θεματικοί Στόχοι:**Εκπαίδευση και Διά Βίου Μάθηση

**Ταμείο:**Ευρωπαϊκό Ταμείο Περιφερειακής Ανάπτυξης (ΕΤΠΑ)

Στατική ενίσχυση και εργασίες αναβάθμισης στο κτιριακό συγκρότημα στην περιοχή Πλάκα, όπου στεγάζονται το Γυμνάσιο και το Λύκειο Μήλου.

|  |  |
| --- | --- |
| Συνολ. Προϋπ/σμός Επένδυσης | 410.424 € |
| Προϋπ/σμός Δ.Δ. / Επιχορήγηση | 410.424 € |
| Πληρωμές | 19.639 € |
| Ποσοστό απορρόφησης | 4.79 % |
| Έναρξη | 31/5/2018 |
| Λήξη | 30/6/2020 |

Η σύμβαση υπογράφτηκε 31/5/2018. Στάδιο υλοποίησης. Απαιτείται τροποποίηση της στατικής μελέτης.

1. **Τίτλος έργου: Παρεμβάσεις αναβάθμισης του Δήμου Μήλου για την ανάδειξη και αξιοποίηση του τουριστικού κεφαλαίου της περιοχής**

**Δικαιούχος: ΔΗΜΟΣ ΜΗΛΟΥ**

**Επιχειρησιακό πρόγραμμα:**Υποδομές Μεταφορών, Περιβάλλον και Αειφόρος Ανάπτυξη

**Θεματικοί Στόχοι:**Προστασία Περιβάλλοντος

**Ταμείο:**Ταμείο Συνοχής

Το αντικείμενο του προτεινόμενου έργου αφορά στην επισκευή του κτιρίου Θηλέων ΤΚ Μήλου και περιλαμβάνει την υλοποίηση παρεμβάσεων αναβάθμισης και εκσυγχρονισμού του κτιρίου που βρίσκεται στην περιοχή Πλάκα και το οποίο αποτελεί ιδιοκτησία της δημοτικής αρχής. Οι παρεμβάσεις αυτές, όπως αναλυτικά περιγράφονται κατωτέρω, συμβάλουν στην αξιοποίηση του εν λόγω κτιρίου και στην ανάδειξή του ως χώρο πολιτισμού και ως τουριστικού κεφαλαίου της περιοχής του Δήμου Μήλου. Αναλυτικότερα, στο πλαίσιο της υλοποίησης του έργου αυτού προβλέπεται να αποκατασταθεί και να ενισχυθεί το λίθινο κτίριο σε αντισεισμικά επίπεδα τρεχόντων αντισεισμικών κανονισμών και να μετατραπεί σε εκθεσιακό χώρο και χώρο πολιτιστικών εκδηλώσεων. Το κτίριο δεν θα αλλάξει αρχιτεκτονική μορφή αλλά θα ανακαινιστεί ριζικά τόσο στατικά όσο και αρχιτεκτονικά. Θα ενισχυθούν όλοι οι φέροντες λίθινοι τοίχοι με ομογενοποίηση και εφαρμογή εσωτερικά εκτοξευόμενου σκυροδέματος, θα αντικατασταθεί η πλάκα Ο/Σ της οροφής και θα εφαρμοστούν ανοξείδωτοι ελκυστήρες για την συγκράτηση των κεφαλών των εξωτερικών λίθινων στύλων. Θα αντικατασταθούν όλα τα κουφώματα και γενικά θα αντικατασταθούν ή/και θα προστεθούν όλα τα απαραίτητα αρχιτεκτονικά και ηλεκτρομηχανολογικά στοιχεία που θα καταστήσουν το κτίριο λειτουργικό σε σχέση με την προβλεπόμενη χρήση του.

|  |  |
| --- | --- |
| Συνολ. Προϋπ/σμός Επένδυσης | 217.755 € |
| Προϋπ/σμός Δ.Δ. / Επιχορήγηση | 217.755 € |
| Πληρωμές | 211.373 € |
| Ποσοστό απορρόφησης | 97.07 % |
| Έναρξη | 21/10/2016 |
| Λήξη | 29/12/2023 |

Το έργο έχει ολοκληρωθεί

1. **Τίτλος έργου: Εξωτερικό δίκτυο ύδρευσης Πλάκα - Πλάκες - Τρυπητή - Τριοβάσαλος - Πέρα Τριοβάσαλος Δ. Μήλου**

**Δικαιούχος: ΔΗΜΟΣ ΜΗΛΟΥ**

**Επιχειρησιακό πρόγραμμα:**Νότιο Αιγαίο

**Θεματικοί Στόχοι:**Προστασία Περιβάλλοντος

**Ταμείο:**Ευρωπαϊκό Ταμείο Περιφερειακής Ανάπτυξης (ΕΤΠΑ)

Κατασκευή αντλιοστασίου και εξωτερικού δικτύου συνολικού μήκους 1,4 χλμ. για την ύδρευση των οικισμών Πλάκα, Πλάκες, Τρυπητή, Τριοβάσαλος και Πέρα Τριοβάσαλος στη Μήλο.

|  |  |
| --- | --- |
| Συνολ. Προϋπ/σμός Επένδυσης | 283.134 € |
| Προϋπ/σμός Δ.Δ. / Επιχορήγηση | 283.134 € |
| Πληρωμές | 279.530 € |
| Ποσοστό απορρόφησης | 98.73 % |
| Έναρξη | 14/11/2017 |
| Λήξη | 1/7/2019 |

Η σύµβαση υπογράφτηκε 14/11/2017. Το φυσικό αντικείµενο ολοκληρώθηκε.

1. **Τίτλος έργου: Δημιουργία Ολοκληρωμένων Τουριστικών Προσβάσιμων Θαλάσσιων Προορισμών Δήμου Μήλου**

**Δικαιούχος: ΔΗΜΟΣ ΜΗΛΟΥ**

**Επιχειρησιακό πρόγραμμα:**Ανταγωνιστικότητα Επιχειρηματικότητα και Καινοτομία

**Θεματικοί Στόχοι:**Προστασία Περιβάλλοντος

**Ταμείο:**Ευρωπαϊκό Ταμείο Περιφερειακής Ανάπτυξης (ΕΤΠΑ)

Με στόχο αφενός την φυσική πρόσβαση των ατόμων με αναπηρία στους θαλάσσιους χώρους και αφετέρου την ισότιμη κοινωνική ένταξή τους, προτείνεται η αναβάθμιση των υποδομών του παραθαλάσσιου μετώπου του Δήμου Μήλου. Θα γίνουν παρεμβάσεις αλλά και θα διαμορφωθούν κατάλληλες εγκαταστάσεις τόσο στον ευρύτερο χώρο της παραλίας όσο και στον χώρο κολύμβησης, οι οποίες να τηρούν τις απαιτούμενες προδιαγραφές σχεδιασμού για ΑμεΑ. Οι προτεινόμενες κατασκευές-υποδομές για να υλοποιηθεί η αλυσίδα προσβασιμότητας και να θεωρηθεί το παραθαλάσσιο μέτωπο φιλικό προς τα άτομα με αναπηρία είναι: 1. Διάταξης για την αυτόνομη πρόσβαση ΑμεΑ στη θάλασσα 2. Διάδρομου 3. Σήμανσης 4. WC 5. Αποδυτηρίων 6. Πακέτου τηλεμετρίας 7. Φωτοσυναγερμού Οι παραλίες στις οποίες θα γίνει η εγκατάσταση του ειδικού εξοπλισμού, καθιστώντας τες προσβάσιμες σε ΑμΕΑ είναι: - Παπικινός - Πολλώνια - Πλάθιενα - Προβατάς

|  |  |
| --- | --- |
| Συνολ. Προϋπ/σμός Επένδυσης | 204.767 € |
| Προϋπ/σμός Δ.Δ. / Επιχορήγηση | 204.767 € |
| Πληρωμές | 0 € |
| Ποσοστό απορρόφησης | 0.00 % |
| Έναρξη | 15/11/2018 |
| Λήξη | 31/10/2020 |

Είναι στο στάδιο της έγκρισης

1. **Τίτλος έργου: Κέντρο Κοινότητας Δήμου Μήλου**

**Δικαιούχος: ΔΗΜΟΣ ΜΗΛΟΥ**

**Επιχειρησιακό πρόγραμμα:**Νότιο Αιγαίο

**Θεματικοί Στόχοι:**Κοινωνική Ένταξη

**Ταμείο:**Ευρωπαϊκό Κοινωνικό Ταμείο (ΕΚΤ)

Δημιουργία Κέντρου Κοινότητας στον Δήμο Μήλου για την εξυπηρέτηση -με υπηρεσίες και παροχές κοινωνικού χαρακτήρα- των πολιτών και ιδιαίτερα των ευπαθών ομάδων του νησιού και των γειτονικών νησιών της περιφερειακής ενότητας Μήλου (Σίφνος, Σέριφος, Κίμωλος).

|  |  |
| --- | --- |
| Συνολ. Προϋπ/σμός Επένδυσης | 164.160 € |
| Προϋπ/σμός Δ.Δ. / Επιχορήγηση | 164.160 € |
| Πληρωμές | 105.887 € |
| Ποσοστό απορρόφησης | 64.50 % |
| Έναρξη | 30/11/2016 |
| Λήξη | 29/11/2019 |

Το έργο προχωράει προς ολοκλήρωση επιπλέον (Έναρξη λειτουργίας: 20.03.2017 - µε την τροποποίηση της εξειδίκευσης εφαρμογής δράσεων του ΕΠ (2106/2.7.18) εγκρίθηκε η παράταση συγχρηματοδότησης για 3 επιπλέον έτη – αναμένεται υποβολή τροποποιημένων Τ∆Π)

1. **Κατασκευή Λιμενικού Έργου Πολλωνίων Μήλου**

Το έργο είναι προϋπολογισμού 3.639.400 € και χρηματοδοτείται από το ΠΔΕ της Περιφέρειας Ν. Αιγαίου. Δικαιούχος είναι η Περιφέρεια Ν. Αιγαίου και βρίσκεται στο στάδιο της δημοπράτησης